text: Sønderjyske dumper ud af slutspilsfeltet
  29 oktober 2017 kl. 20.07
  Sønderjyske fik klø af Aalborg Pirates, og sønderjyderne er derfor nede på ligaens syvendeplads.
  
  Efter at have været en dominerende faktor i dansk ishockey gennem en årrække går det uvant dårligt for Sønderjyskes ishockey i øjeblikket.
  Søndag aften tabte holdet for fjerde gang i træk, da Aalborg Pirates rejste fra Vojens med alle tre point efter en 4-1-sejr.
  Nederlaget sender Sønderjyske ned på syvendepladsen og altså ud af slutspilsfeltet. Tilmed har sønderjyderne spillet flere kampe end de omkringliggende konkurrenter i ligatabellen.
  Ligaens seks bedste hold efter grundspillet kommer med i slutspillet, mens nummer syv til ti spiller "play-in" om to slutspilspladser.
  